กฎกระทรวง ฉบับที่ 13 (พ.ศ. 2504) ออกตามความในพระราชบัญญัติธนาคารออมสิน พ.ศ. 2489 ว่าด้วยการรับฝากเงินออมสินประเภทสงเคราะห์ชีวิตและการศึกษากฎกระทรวง ฉบับที่ ๑๓ (พ.ศ. ๒๕๐๔) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสินประเภทสงเคราะห์ชีวิตและการศึกษาอาศัยอำนาจตามความในมาตรา ๖ แห่งพระราชบัญญัติธนาคารออมสิน พ.ศ. ๒๔๘๙ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "คำขอเปิดบัญชีฝากเงิน" หมายความว่า เอกสารแสดงความจำนงขอฝากเงินออมสินเพื่อประโยชน์แห่งการศึกษาของผู้ที่อยู่ในความอุปการะเลี้ยงดูหรือให้การศึกษา "เงินสงเคราะห์" หมายความว่า จำนวนเงินที่ผู้รับประโยชน์หรือผู้ฝากจะได้รับจากธนาคารออมสิน "กำหนดเวลาขอรับเงินสงเคราะห์" หมายความว่ามาตรา 1 กำหนดเวลาที่ผู้ฝากแสดงความจำนงขอรับเงินสงเคราะห์ตามเงื่อนไขที่ระบุในกรมธรรม์การฝากเงิน "อัตราเงินฝาก" หมายความว่า จำนวนเงินที่ต้องส่งฝากเป็นรายปีตามเกณฑ์อายุของผู้ฝาก "กรมธรรม์การฝากเงิน" หมายความว่า เอกสารหลักฐานที่แสดงการรับฝากเงิน "ผู้อำนวยการ" หมายความว่า ผู้อำนวยการธนาคารออมสินมาตรา 2 ข้อ ๒ บุคคลใดแม้จะได้ฝากเงินในธนาคารออมสินประเภทหนึ่งหรือหลายประเภทอยู่แล้ว จะขอฝากเงินออมสินประเภทสงเคราะห์ชีวิตและการศึกษาอีกประเภทหนึ่งก็ได้มาตรา 3 ข้อ ๓ บุคคลใดประสงค์จะฝากเงินออมสินประเภทสงเคราะห์ชีวิตและการศึกษา ให้แสดงความจำนง ณ สำนักงานใหญ่ธนาคารออมสิน สาขา หรือตัวแทนแห่งใดแห่งหนึ่ง โดยทำคำขอเปิดบัญชีฝากเงินตามแบบที่กำหนดไว้ และต้องแสดงความจริงตามข้อถามและตอบคำถามของแพทย์ผู้ตรวจที่ปรากฏในคำขอเปิดบัญชีฝากเงินและรายงานตรวจของแพทย์มาตรา 4 ข้อ ๔ ผู้ขอฝากเงินออมสินประเภทสงเคราะห์ชีวิตและการศึกษาต้อง (๑) มีอายุไม่ต่ำกว่ายี่สิบปีบริบูรณ์ แต่ไม่เกินห้าสิบปีบริบูรณ์ และมีความสามารถทำนิติกรรมได้ อย่างไรก็ดีเมื่อรวมอายุผู้ฝากกับกำหนดเวลาขอรับเงินสงเคราะห์แล้วต้องไม่เกินหกสิบปี (๒) มีสุขภาพและอนามัยสมบูรณ์มาตรา 4 โดยได้ผ่านการตรวจร่างกายจากแพทย์ที่ธนาคารออมสินแต่งตั้ง และ (๓) มีอาชีพ รายได้ และถิ่นที่อยู่แน่นอนมาตรา 5 ข้อ ๕ ผู้รับประโยชน์จะต้องเป็นบุตร ธิดา หรือญาติของผู้ฝากหรือผู้ที่อยู่ในความอุปการะเลี้ยงดูหรือให้การศึกษาซึ่งผู้ฝากปรารถนาจะให้ได้รับเงินรายปีเพื่อการศึกษา มีอายุตั้งแต่หนึ่งปีขึ้นไปมาตรา 6 ข้อ ๖ วิธีนับอายุผู้ฝากและผู้รับประโยชน์ให้นับเดือนเกิดเป็นหนึ่งเดือน เศษของปีถ้าเกินกว่าหกเดือนให้นับเป็นหนึ่งปี ถ้าไม่ทราบเดือนเกิด ให้นับปีเกิดเป็นหนึ่งปีมาตรา 7 ข้อ ๗ กำหนดเวลาขอรับเงินสงเคราะห์ให้เป็นห้าปีถึงยี่สิบปี เมื่อครบกำหนดเวลาขอรับเงินสงเคราะห์และได้จ่ายเงินสงเคราะห์รายปีงวดแรกไปแล้ว ธนาคารออมสินจะคงจ่ายเงินสงเคราะห์รายปีงวดต่อ ๆ ไปจนครบห้างวด โดยไม่คำนึงว่าผู้รับประโยชน์จะมีชีวิตอยู่ในขณะนั้นหรือไม่มาตรา 8 ข้อ ๘ ผู้ฝากจะขอเปิดบัญชีฝากเงินออมสินประเภทสงเคราะห์ชีวิตและการศึกษาได้ไม่น้อยกว่าห้าพันบาทและไม่เกินหนึ่งแสนบาทมาตรา 9 ข้อ ๙ เมื่อครบกำหนดเวลาขอรับเงินสงเคราะห์ ผู้รับประโยชน์จะได้รับเงินสงเคราะห์ตามจำนวนที่กำหนดในกรมธรรม์การฝากเงิน ถ้าผู้รับประโยชน์ตายก่อนครบระยะเวลา ในเมื่อกรมธรรม์การฝากเงินนั้นยังใช้ได้และผู้ฝากยังมีชีวิตอยู่ ธนาคารออมสินจะจ่ายเงินคืนให้แก่ผู้ฝากหรือผู้ที่ได้รับมอบหมายมาตรา 9 เฉพาะเท่าจำนวนเงินที่ส่งฝากมาแล้วทั้งหมด พร้อมทั้งดอกเบี้ยทบต้นในอัตราร้อยละสามต่อปี แต่ไม่เกินจำนวนเงินสงเคราะห์ที่กำหนดในกรมธรรม์การฝากเงินมาตรา 10 ข้อ ๑๐ อัตราเงินฝากให้คิดเป็นจำนวนพันละ ตามที่ผู้อำนวยการจะได้กำหนดโดยอนุมัติของรัฐมนตรีว่าการกระทรวงการคลัง และประกาศในราชกิจจานุเบกษามาตรา 11 ข้อ ๑๑ ผู้ขอเปิดบัญชีฝากเงินออมสินประเภทสงเคราะห์ชีวิตและการศึกษา จะต้องให้แพทย์ที่ธนาคารออมสินแต่งตั้งเป็นผู้ตรวจร่างกาย ธนาคารออมสินจะไม่รับพิจารณาคำขอเปิดบัญชีฝากเงินโดยไม่มีรายงานตรวจร่างกายของแพทย์ที่สมบูรณ์ ในกรณีที่แพทย์ผู้พิจารณาของธนาคารออมสินเห็นสมควรจะให้ตรวจร่างกายเพิ่มเติมก็ได้มาตรา 12 ข้อ ๑๒ ผู้ฝากเงินออมสินประเภทสงเคราะห์ชีวิตและการศึกษา มีหน้าที่ดังต่อไปนี้ (๑) ต้องส่งเงินฝากตามอัตราเงินฝาก และถ้าตกลงกันแบ่งส่งเงินฝากเป็นงวด ต้องส่งตามข้อตกลง (๒) ต้องปฏิบัติตามคำรับรองที่ผู้ฝากได้ให้ไว้ในคำขอเปิดบัญชีฝากเงินทุกประการ และ (๓) เมื่อผู้ฝากย้ายถิ่นที่อยู่มาตรา 12 ต้องแจ้งให้ธนาคารออมสินทราบภายในกำหนดสามสิบวันนับแต่วันที่ได้ย้ายไปจากถิ่นที่อยู่เดิมมาตรา 13 ข้อ ๑๓ ถ้าผู้ฝากตายก่อนครบกำหนดเวลาขอรับเงินสงเคราะห์ ในเมื่อกรมธรรม์การฝากเงินนั้นยังใช้ได้ ก็ไม่ต้องส่งเงินฝากอีกต่อไป และให้กรมธรรม์การฝากเงินนั้นยังคงมีผลใช้ได้ ทั้งนี้ เว้นแต่ผู้ฝากได้กระทำอัตวินิบาตกรรมภายในหนึ่งปีนับแต่วันในกรมธรรม์การฝากเงินมาตรา 14 ข้อ ๑๔ หากภายหลังปรากฏว่า ข้อความหรือคำตอบที่ผู้ฝากให้ไว้ในคำขอเปิดบัญชีฝากเงินหรือรายงานตรวจของแพทย์ผู้ตรวจร่างกายเป็นเท็จหรือแกล้งปกปิดความจริง หรือผู้ฝากมิได้ปฏิบัติตามคำรับรองที่ได้ให้ไว้ในคำขอเปิดบัญชีฝากเงิน ผู้อำนวยการจะบอกเลิกการรับฝากเงินนั้นเสียก็ได้ ในกรณีเช่นนี้มาตรา 14 ธนาคารออมสินจะจ่ายเงินที่ส่งฝากมาแล้วคืนให้ในอัตราร้อยละเก้าสิบห้า ถ้ามีหนี้สินเกี่ยวค้างอยู่ตามกรมธรรม์การฝากเงิน ให้ธนาคารออมสินหักออกไว้ได้ แต่อย่างไรก็ดีในบางกรณี ถ้าผู้อำนวยการเห็นสมควรจะทำความตกลงกับผู้ฝากเป็นพิเศษก็ได้มาตรา 15 ข้อ ๑๕ ในกรณีที่ผู้ฝากจะเปลี่ยนอาชีพจากที่ได้แจ้งไว้ในคำขอเปิดบัญชีฝากเงินไปประกอบอาชีพที่เสี่ยงอันตรายต่อชีวิต เช่น ทำการบิน หรือทำการในเรือดำน้ำ ฯลฯ เป็นต้น ให้ผู้ฝากแจ้งให้ธนาคารออมสินทราบล่วงหน้า และทำความตกลงเพิ่มเงินที่ส่งฝากเสียก่อนมาตรา 15 มิฉะนั้นความรับผิดของธนาคารออมสินตามกรมธรรม์การฝากเงินย่อมจำกัดให้ใช้เงินเพียงเท่าจำนวนเงินที่ส่งฝากมาแล้วแก่ธนาคารออมสินกับดอกเบี้ยในอัตราร้อยละสามต่อปีเท่านั้นมาตรา 16 ข้อ ๑๖ อัตราเงินฝากซึ่งต้องส่งเป็นรายปีนั้น ผู้ฝากจะขอแบ่งส่งเป็นงวดหกเดือนต่อครั้ง หรืองวดสามเดือนต่อครั้งก็ได้ แต่การแบ่งส่งเป็นงวดหกเดือนต่อครั้ง จะต้องเพิ่มอัตราเงินฝากขึ้นอีกร้อยละสองต่อปี ส่วนการแบ่งส่งเป็นงวดสามเดือนต่อครั้ง จะต้องเพิ่มอัตราเงินฝากขึ้นอีกร้อยละสี่ต่อปี การส่งเงินฝากมาตรา 16 ถ้าผู้ฝากส่งไม่ทันตามกำหนด ธนาคารออมสินจะยังไม่ถือว่าเป็นการขาดส่งเงินฝากจนกว่าจะได้พ้นกำหนดสามสิบวันไปแล้ว ถ้าผู้ฝากยังไม่ส่งเงินฝาก ให้ถือว่ากรมธรรม์การฝากเงินนั้นขาดอายุ ถ้าผู้ฝากตายภายในกำหนดนี้กรมธรรม์การฝากเงินยังมีผลใช้ได้มาตรา 16 และให้ธนาคารออมสินมีอำนาจหักเงินฝากที่ค้างส่งออกจากจำนวนเงินสงเคราะห์ที่ต้องจ่ายตามกรมธรรม์การฝากเงินมาตรา 17 ข้อ ๑๗ เมื่อผู้ฝากได้เปิดบัญชีฝากเงินออมสินประเภทสงเคราะห์ชีวิตและการศึกษาแล้ว ผู้ฝากจะได้รับประโยชน์ดังต่อไปนี้ เมื่อได้ส่งเงินฝากครบตามกำหนดเวลาขอรับเงินสงเคราะห์ หรือผู้ฝากตายก่อนครบกำหนดเวลาขอรับเงินสงเคราะห์ กรมธรรม์การฝากเงินย่อมมีผลใช้ได้ เมื่อครบกำหนดเวลาขอรับเงินสงเคราะห์มาตรา 17 ธนาคารออมสินจะจ่ายเงินสงเคราะห์รายปีเพื่อการศึกษาให้แก่ผู้รับประโยชน์ตามเงื่อนไขในกรมธรรม์การฝากเงิน ในการจ่ายเงินสงเคราะห์รายปีนี้ ธนาคารออมสินจะหักอัตราเงินฝากประจำปีที่ผู้ฝากตายออกไว้ ถ้ายังมิได้ส่งฝาก และถ้ามีหนี้สินเกี่ยวค้างอยู่ตามกรมธรรม์การฝากเงินก็ให้ธนาคารออมสินหักออกไว้ได้มาตรา 18 ข้อ ๑๘ เมื่อผู้ฝากได้ส่งเงินฝากครบสามปีหรือเกินกว่าสามปีขึ้นไป ถ้าผู้ฝากไม่สามารถส่งเงินฝากต่อไป จะขอเวนคืนกรมธรรม์การฝากเงินเพื่อขอรับเงินเป็นเงินสดหรือขอให้สลักหลังกรมธรรม์การฝากเงินเปลี่ยนเป็นชนิดใช้เงินสำเร็จอย่างใดอย่างหนึ่งก็ได้ แต่ต้องยื่นคำขอเป็นหนังสือมาตรา 18 และมอบกรมธรรม์การฝากเงินแก่ธนาคารออมสินภายในกำหนดสามสิบวันนับแต่วันที่กรมธรรม์การฝากเงินขาดอายุ ค่าเวนคืนที่จะได้รับเป็นจำนวนเงินมากน้อยเท่าใด อาศัยจำนวนปีที่ได้ส่งเงินฝากแล้วเต็มปีตามที่ได้กำหนดไว้ในตารางค่าเวนคืนท้ายกรมธรรม์การฝากเงิน เอกสิทธินี้มีเงื่อนไขว่า ต้องไม่มีบทกฎหมายหรือข้อจำกัดใดมาตรา 18 ซึ่งบังคับไว้เป็นอย่างอื่นและให้ธนาคารออมสินหักหนี้สินที่เกี่ยวค้างอยู่ตามกรมธรรม์การฝากเงินออกจากค่าเวนคืนนี้เสียก่อนมาตรา 19 ข้อ ๑๙ ภายหลังที่กรมธรรม์การฝากเงินมีอายุครบสองปีแล้ว ธนาคารออมสินจะให้กู้เงินโดยยึดกรมธรรม์การฝากเงินไว้เป็นประกัน เพื่อช่วยให้กรมธรรม์การฝากเงินมีอายุต่อไป และภายหลังที่กรมธรรม์การฝากเงินมีอายุครบสามปี ธนาคารออมสินจะให้กู้เงินตามที่แจ้งไว้ในตารางท้ายกรมธรรม์การฝากเงินมาตรา 19 โดยผู้ฝากต้องเสียดอกเบี้ยในอัตราที่คณะกรรมการธนาคารออมสินกำหนดด้วยความเห็นชอบของรัฐมนตรีว่าการกระทรวงการคลังโดยประกาศในราชกิจจานุเบกษา และยินยอมให้หักดอกเบี้ยนับแต่วันที่ให้กู้จนสิ้นปีตามกรมธรรม์การฝากเงินออกเสียก่อน ผู้ฝากต้องทำสัญญากู้ตามแบบของธนาคารออมสินมาตรา 19 และมอบกรมธรรม์การฝากเงินให้ธนาคารออมสินยึดถือไว้เป็นประกัน และให้ธนาคารออมสินมีอำนาจหักหนี้ที่ผู้ฝากมีอยู่ตามกรมธรรม์การฝากเงินออกจากเงินที่ให้กู้นี้ได้มาตรา 20 ข้อ ๒๐ กรมธรรม์การฝากเงิน คำขอเปิดบัญชีฝากเงิน และรายงานตรวจร่างกายของแพทย์ จะแก้ไขเปลี่ยนแปลงมิได้ เว้นแต่จะได้ตกลงแก้ไขเปลี่ยนแปลงโดยทำเป็นหนังสือระหว่างผู้ฝากและผู้อำนวยการมาตรา 21 ข้อ ๒๑ ถ้าผู้ฝากมิได้เวนคืนกรมธรรม์การฝากเงินแก่ธนาคารออมสินภายในกำหนดเวลาสามสิบวันนับแต่วันที่ขาดส่งเงินตามความในข้อ ๑๖ ธนาคารออมสินจะจัดนำเงินที่ผู้ฝากมีอยู่มาให้ผู้ฝากกู้เพื่อชำระเงินที่ค้างส่ง ทั้งนี้ จำนวนเงินตามอัตราที่อนุญาตให้กู้ ตามข้อ ๑๙ นั้นมาตรา 21 จะต้องมีเหลือพอที่จะจ่ายทดรองเงินที่จะส่งฝากกับดอกเบี้ยที่ค้างชำระโดยถือว่าเงินฝากที่ค้างได้ส่งเสร็จไปในเมื่อได้หักค่าเงินกู้และหนี้สินอื่นกับดอกเบี้ยที่ค้างชำระออกแล้ว เงินกู้ให้คิดดอกเบี้ยในอัตราที่คณะกรรมการธนาคารออมสินกำหนดด้วยความเห็นชอบของรัฐมนตรีว่าการกระทรวงการคลังโดยประกาศในราชกิจจานุเบกษามาตรา 21 และเงินกู้และดอกเบี้ยที่ทบเข้ากันนี้ ธนาคารออมสินย่อมมีสิทธิได้รับชำระหนี้ก่อนผู้รับประโยชน์หรือผู้ที่ได้รับมอบหมาย ถ้าหนี้สินรวมทั้งค่าดอกเบี้ย ค่าต่ออายุกรมธรรม์การฝากเงิน และค่าใช้จ่ายที่เกิดขึ้น เกินจำนวนเงินที่อนุญาตให้กู้ตามข้อ ๑๙ แล้วเมื่อใดมาตรา 21 ให้ถือว่ากรมธรรม์การฝากเงินเป็นอันสิ้นสุดลงเมื่อนั้น โดยธนาคารออมสินมิต้องดำเนินการอย่างหนึ่งอย่างใดเลย ในระหว่างเวลาที่จัดให้กรมธรรม์การฝากเงินมีผลใช้ได้ดังกล่าวในวรรคหนึ่ง ผู้ฝากหรือผู้ที่ได้รับมอบหมายจะส่งใช้เงินฝากค้างส่งอยู่ทั้งหมดหรือแต่ส่วนหนึ่งส่วนใดพร้อมทั้งดอกเบี้ยมาตรา 21 ให้แก่ธนาคารออมสินในเวลาหนึ่งเวลาใดก็ได้มาตรา 22 ข้อ ๒๒ เมื่อกรมธรรม์การฝากเงินขาดอายุ นอกจากขอเวนคืนเพื่อขอรับเงินสดหรือสลักหลังกรมธรรม์การฝากเงินเปลี่ยนเป็นชนิดใช้เงินสำเร็จดังกล่าวในข้อ ๑๘ ผู้ฝากจะขอต่ออายุในเวลาหนึ่งเวลาใดภายในสามปีนับแต่วันที่กรมธรรม์การฝากเงินขาดอายุก็ได้มาตรา 22 แต่ต้องทำคำขอเป็นหนังสือยื่นต่อธนาคารออมสินพร้อมด้วยหลักฐานว่าผู้ฝากมีสุขภาพและอนามัยดีและผู้อำนวยการเห็นสมควรที่จะต่ออายุกรมธรรม์การฝากเงิน ทั้งผู้ฝากได้ชำระเงินฝากที่ค้างส่งและหนี้สินที่เกี่ยวเนื่องตามกรมธรรม์การฝากเงิน รวมทั้งเงินกู้ที่ส่งเงินฝากกับดอกเบี้ยตามความในข้อ ๒๑ แล้วมาตรา 23 ข้อ ๒๓ ภายใต้บังคับแห่งกฎหมาย เมื่อยังมิได้โอนประโยชน์แห่งกรมธรรม์การฝากเงินให้แก่ผู้ใดไป ผู้ฝากจะโอนกรมธรรม์การฝากเงินให้แก่ผู้ใด หรือเปลี่ยนผู้รับประโยชน์ หรือให้ประโยชน์แห่งกรมธรรม์การฝากเงินกลับคืนมาเป็นของผู้ฝากเอง หรือตกเป็นมรดกของตนเองก็ได้ ถ้าผู้รับประโยชน์ตายก่อนผู้ฝากมาตรา 23 สิทธิของผู้รับประโยชน์ตามกรมธรรม์การฝากเงินให้ตกเป็นของผู้ฝาก การโอนกรมธรรม์การฝากเงินต้องทำเป็นหนังสือสองฉบับมีข้อความตรงกันและส่งให้สำนักงานใหญ่ธนาคารออมสินเพื่อลงทะเบียน เมื่อได้รับลงทะเบียนแล้ว ธนาคารออมสินจะคืนให้ไปฉบับหนึ่งมาตรา 23 ธนาคารออมสินไม่รับผิดชอบในความสมบูรณ์แห่งการโอนกรมธรรม์การฝากเงินหรือการเปลี่ยนตัวผู้รับประโยชน์มาตรา 24 ข้อ ๒๔ ถ้าผู้ฝากถึงแก่ความตายเนื่องจากการรบ หรือการสงคราม ความรับผิดของธนาคารออมสินตามกรมธรรม์การฝากเงินย่อมจำกัดให้ใช้เงินเพียงเท่าจำนวนเงินที่ได้ส่งฝากมาแล้วแก่ธนาคารออมสินกับดอกเบี้ยในอัตราร้อยละสามต่อปีเท่านั้นมาตรา 25 ข้อ ๒๕ ในกรณีมีการใช้สิทธิเรียกร้องตามกรมธรรม์การฝากเงินใดให้ธนาคารออมสินหักหนี้สินที่ค้างชำระแก่ธนาคารออมสินอันเกี่ยวกับกรมธรรม์การฝากเงินนั้นออกจากเงินที่ต้องจ่ายก่อนหนี้รายอื่นมาตรา 26 ข้อ ๒๖ ให้นำกฎกระทรวง (พ.ศ. ๒๔๙๑) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน ซึ่งแก้ไขเพิ่มเติมโดยกฎกระทรวง ฉบับที่ ๗ (พ.ศ. ๒๔๙๓) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน กฎกระทรวง ฉบับที่ ๘ (พ.ศ. ๒๔๙๔)มาตรา 26 ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน กฎกระทรวง ฉบับที่ ๙ (พ.ศ. ๒๔๙๖) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน และกฎกระทรวง ฉบับที่ ๑๒ (พ.ศ. ๒๕๐๒) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสินมาตรา 26 เฉพาะในส่วนที่ไม่ขัดหรือแย้งกับกฎกระทรวงนี้ มาใช้บังคับโดยอนุโลมให้ไว้ ณ วันที่ ๒๗ มิถุนายน พ.ศ. ๒๕๐๔ สุนทร หงส์ลดารมภ์ รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ เพื่อกำหนดหลักเกณฑ์และเงื่อนไขในการเปิดรับฝากเงิน "ประเภทสงเคราะห์ชีวิตและการศึกษา" ตามพระราชกฤษฎีกากำหนดธุรกิจธนาคารออมสิน พ.ศ. ๒๕๐๔กฎกระทรวง ฉบับที่ ๑๙ (พ.ศ. ๒๕๐๘) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสินประเภทสงเคราะห์ชีวิตและการศึกษามาตรา 5 ข้อ ๕ กฎกระทรวงนี้ไม่กระทบกระทั่งสิทธิใด ๆ อันเกิดจากการฝากเงินออมสินประเภทสงเคราะห์ชีวิตและการศึกษาที่ได้กระทำขึ้นก่อนวันที่กฎกระทรวงนี้ใช้บังคับหมายเหตุ :- เหตุผลในการประกาศใช้กฎกระทรวงฉบับนี้ คือ เพื่อเปิดโอกาสให้หญิงมีสามีเปิดบัญชีฝากเงินได้โดยไม่มีเงื่อนไข กับแก้ไขอัตราดอกเบี้ยให้สูงขึ้นตามสถานะการเงินในปัจจุบันกฎกระทรวง ฉบับที่ ๓๒ (พ.ศ. ๒๕๒๒) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสินประเภทสงเคราะห์ชีวิตและการศึกษามาตรา 4 ข้อ ๔ กฎกระทรวงนี้ไม่กระทบกระทั่งสิทธิใด ๆ อันเกิดจากการฝากเงินออมสินประเภทสงเคราะห์ชีวิตและการศึกษาที่ได้กระทำขึ้นก่อนวันที่กฎกระทรวงนี้ใช้บังคับมาตรา 5 ข้อ ๕ กฎกระทรวงนี้ให้ใช้บังคับตั้งแต่วันที่ ๑ มกราคม พ.ศ. ๒๕๒๓ เป็นต้นไปหมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากอัตราดอกเบี้ยที่กำหนดไว้ในกฎกระทรวง ฉบับที่ ๑๓ (พ.ศ. ๒๕๐๔) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสินประเภทสงเคราะห์ชีวิตและการศึกษา ซึ่งแก้ไขเพิ่มเติมโดยกฎกระทรวง ฉบับที่ ๑๙ (พ.ศ. ๒๕๐๘)ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสินประเภทสงเคราะห์ชีวิตและการศึกษา ยังไม่เหมาะสม ควรให้คณะกรรมการธนาคารออมสินเป็นผู้ประกาศกำหนดอัตราดอกเบี้ยสำหรับการรับฝากเงินออมสินประเภทดังกล่าวโดยความเห็นชอบของรัฐมนตรีว่าการกระทรวงการคลังได้เพื่อให้เกิดความคล่องตัวและเหมาะสมกับสถานะการเงินในปัจจุบัน จึงจำเป็นต้องออกกฎกระทรวงนี้